ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μελέτης ανάπλασης της συνοικίας «Βαρόσι» του Δήμου Έδεσ¬ 
σας (Ν, Πέλλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210Α') «Γενικός Οικοδο¬ 
μικός Κανονισμός» και ειδικότερα το άρθρο 4 (παρ. 1) αυτού. 

2. Τις διατάξεις του Ν. 1558/1985 (ΦΕΚ 137 Α') «Κυβέρνηση και 
Κυβερνητικά Όργανα» και ειδικότερα το άρθρο 23 (παρ. 1) αυτού. 

3. Τις διατάξεις των Π.Δ/των 358/1986 (ΦΕΚ 158 Α'), 92/1987 
(ΦΕΚ 51Α) και 492/1988 (ΦΕΚ 224 Α), για τις αρμοδιότητες και 
τον οργανισμό του Υπουργείου Βόρειας Ελλάδας, αντίστοιχα. 

4. Την απόφαση Υ.704/19.8.1988 (ΦΕΚ 575 Β) του Πρωθυπουρ¬ 
γού «Μετονομοσία του Υπουργείου Βόρειας Ελλάδας σε Υπουργείο Μα¬ 
κεδονίας - Θράκης». 

5. Την απόφαση Γ/94/2214/10.1.1983 (ΦΕΚ 154Β) της Υπουρ¬ 
γού Πολιτισμού και Επιστημών «Χαρακτηρισμός ως ιστορικού διατηρη¬ 
τέου τόπου της συνοικίας Βαρόσι στην Έδεσσα». 

6. Τις αποφάσεις: α)-327/14.3.1990 της 4ης Εφορείας Νεωτέρω 
Μνημείων, β) 1121/17.8.1990 της ΙΖ' Εφορείας Προϊστορικών και 
Κλασσικών Αρχαιοτήτων, και γ) ΥΠΠΟ/ΑΡΧ/ΒΙ/Φ36/ 22390/ 
537/ 24.9.1990 της Δ/νσης Βυζαντινών και Μεταβυζαντινών Μνη¬ 
μείων του Υπουργείου Πολιτισμού, για την έγκριση της μελέτης ανά¬ 
πλασης της διατηρητέας συνοικίας «Βαρόσι» της Έδεσσας. 

7. Τις γνωμοδοτήσεις: α) 1/9.1.1990 του Δημοτικού Συμβουλίου 
Έδεσσας, και β) 2/3.3.1991 του Συμβουλίου Χωροταξίας, Οικισμού 
και Περιβάλλοντος του Υπουργείου Μακεδονίας - Θράκης, για την 
έγκριση της ίδιας μελέτης. 

8. Τη γνωμοδότηση 63/1992 του Συμβουλίου της Επικράτειας, με 
πρόταση του Υπουργού Μακεδονίας - Θράκης, αποφασίζουμε: 

Άρθρο 1 

Εγκρίνεται η μελέτη ανάπλασης της συνοικίας «Βαρόσι», που χαρα¬ 
κτηρίσθηκε ως ιστορικός διατηρητέος τόπος με την απόφαση Γ'/94/ 
2214/ 10.1.1983 (ΦΕΚ 154 Β') της Υπουργού Πολιτισμού και Επι¬ 
στημών, τροποποιείται το εγκεκριμένο ρυμοτομικό σχέδιο σύμφωνα με 
την πρόταση της μελέτης, όπως φαίνεται στο διάγραμμα (σχέδιο Π5, σε 
κλίμακα 1:500), που αντύτυπό του δημοσιεύεται με το παρόν διάταγμα 
και καθορίζονται οι χρήσεις, όπως αναγράφονται σ’ αυτό. Ειδικότερα: 

α) Χώρος ανέγερσης παιδικού σταθμού Α1 Β1 Γ1 Δ1 Ε1 Ζ1 Η1 Θ1 
II ΚΙ Λ1 ΜΙ Ν1 ΞΙ ΟΙ Π1 Ρ1 ΣΙ Α1 

β) Χώρος βρεφονηπιακού σταθμού Α2 Β2 Γ2 Δ2 Ε2 Ζ2 Η2 Θ2 12 
Κ2 Λ2 Α2 

γ) Κτίρια γραφείων Α3 Β3 Γ3 Δ3 Ε3 Ζ3 Η3 Θ3 Α3 

δ) Κτίρια εργαστηρίων - καταστημάτων Α4 Β4 Γ4 Δ4 Ε4 Ζ4 Η4 
Θ4 14 Κ4 Λ4 Μ4 Α4 

ε) Κτίρια καταστημάτων Α5 Β5 Γ5 Δ5 Ε5 Ζ5 Η5 Θ5 Α5 


στ) Χώρος Λαογραφικού Μουσείου και Μουσείου Μακεδονικού Αγώνα 
Α6 Β6 Γ6 Δ6 Ε6 Ζ6 Η6 Θ6 16 Κ6 Λ6 Μ6 Η6 Θ6 Ε6 Ν6 
ζ) Χώρος πολιτιστικού κέντρου νεότητας και πληροφόρησης Α7 Β7 
Γ7 Δ7 Ε7 Ζ7 Η 7 Θ7 17 Κ7 Λ7 Μ7 Ν7 Α7 
η) Χώρος δημοτικού ξενώνα Α8 Β8 Γ8 Δ8 Ε8 Ζ8 Η8 Θ818 Κ8 Α8 
θ) Χώρος ανέγερσης Αρχαιολογικού Μουσείου Α9 Β9 Γ9 Δ9 Ε9 Ζ9 
Η9 Θ9 19 Κ9 Α9 

ι) Χώρος Μουσείου Βυζαντινής Τέχνης Α10 Β10 ΓΙΟ Δ10 Ε10 
Ζ10Η10Θ10Α10 

κ) Αρχαιολογικό Πάρκο 1,2,3,4,5,6,7,8,9,10,11,12,13,1 
λ) Χώρος στάθμευσης αυτοκινήτων ΑΒΓΔΑ 
Δίνεται η δυνατότητα για ανάπτυξη χρήσεων διαφορετικών της αρχι- 
κής (κατοικία), όπως ξενώνες, παραδοσιακά εργαστήρια, αναψυκτήρια, 
μικρά καταστήματα τροφίμων, ύστερα από έγκριση των Υπουργείων 
Πολιτισμού και Μακεδονίας - Θράκης. 

Άρθρο ·2 

Εφαρμόζονται τα αναπτύγματα των όψεων της πρότασης και ειδικό¬ 
τερα τα δέκα τέσσερα (14) σχέδια σε κλίμακα 1:100 (Π24, Π26, Π27, 
Π28, Π29, Π30, Π31, Π32, Π33, Π34, Π35, Π36, Π37, Π38), 
που αντίτυπά τους δημοσιεύονται με το παρόν προεδρικό διάταγμα. 
Τροποποιήσεις αυτών είναι δυνατές στη μελέτη εφαρμογής εφόσον τε¬ 
κμηριώνονται και εγκρίνονται από τους αρμοδίους φορείς ελέγχου 
(Υπουργεία Πολιτισμού και Μακεδονίας - Θράκης). 

Άρθρο 3 

Διατηρείται ο συντελεστής δόμησης δύο και σαράντα (2,40), με 
σκοπό να εξαντληθεί αυτός που τυχόν απομένει με τη νομοθεσία περί με¬ 
ταφοράς του συντελεστή δόμησης. 

Άρθρο 4 

1. Για τη μορφή του Αρχαιολογικού Μουσείου απαιτείται ειδική με¬ 
λέτη. 

2. Η μελέτη διαμόρφωσης της πλατείας για την ανάδειξη του αρ¬ 
χαίου τείχους στο άμεσο περιβάλλον του Ιερού Ναού Αγίας Σκέπης θα 
γίνει μετά την ολοκλήρωση της ανασκαφικής έρευνας, που διενεργεί στο 
χώρο αυτό η ΙΖ' Εφορεία Προϊστορικών και Κλασικών Αρχαιοτήτων 
και θα εγκριθεί από την αρμόδια υπηρεσία του Υπουργείου Πολιτισμού. 

Άρθρο 5 

1. Αποκαθίσταται η αρχική στάθμη των δρόμων και η επίστρωση με 
καλντερίμι, ενώ γίνεται πρόβλεψη κεκλιμένων επιπέδων στους ελεύθε¬ 
ρους χώρους, ώστε να είναι δυνατή η κίνηση αναπήρων, νηπίων κ.α. 

2. Κάθε εργασία υποδομής των Οργανισμών Κοινής Ωφελείας 
(ΔΕΗ, ΟΤΕ κ.λπ.) επιβάλλεται να είναι υπόγεια. 

3. Η τοποθέτηση των μετρητών ηλεκτρικού ρεύματος, όπως και 
κάθε άλλου στοιχείου των παροχών των Οργανισμών Κοινής Ωφελείας, 
επιβάλλεται να γίνεται σε θέση που δεν προβάλλεται στους κοινόχρη¬ 
στους χώρους. 

Άρθρο 6 

Για την εφαρμογή της μελέτης (υλικά κατασκευής, εσωτερική διαρ- 

ρύθμιση) προϋπόθεση είναι η εκπόνηση σχεδίων εφαρμογής, που θα 
ελέγχονται από τις αρμόδιες υπηρεσίες του Υπουργείου Πολιτισμού και 
του Υπουργείου Μακεδονίας - Θράκης. 

0 Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Μακεδονίας - Θράκης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 26 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 

•ΥΠΟΜΝΗΜΑ 



: 500 |ΘΕΣΪΑΛ0Ν1ΚΗ 19Η9|; 












































ΑΝΑΠΤΥΓΜΑ * ΟΤ 6 

ΟΔΟΣ Μ.ΑΛΕΞΑΝΔΡΟΥ 











































ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΟΔΟΣ ΠΕΡΔΙΚΑ 







































